Getting involved (Magyar) - ArchWiki

Jump to content

# Getting involved (Magyar)

From ArchWiki
Fordítás állapota: Ez az oldal az angol Getting involved című oldal magyar nyelvre lefordított változata. Utolsó fordítás dátuma: 2026.05.27. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- ArchWiki:Contributing (Magyar)
- Frequently asked questions (Magyar)

Az evolúciós biológiában az együttműködés olyan interakciókat ír le, ahol az egyén kis költségeket fizet azért, hogy bizonyíthatóan nagyobb hasznot hozzon egy valaki számára vagy a többiek számára. Ha ezt a hozzájárulást viszonozzák, akkor az minden érintett számára óriási haszonnal jár. Ez az elv azokra az Arch közösség proaktív tagjaira is vonatkozik, akik szeretnének bekapcsolódni és hozzájárulni kedvenc Linux disztribúciójukhoz. Részvételük nemcsak a közösség tagjainak és az Arch közösségnek, hanem az ingyenes és nyílt forráskódú szoftverek összes felhasználójának is előnyös.

Ez a cikk azt írja le, hogy az új és a tapasztalt Arch felhasználók miként járulhatnak hozzá a közösséghez. Ne feledje el, hogy ez nem teljes lista. Mielőtt hozzájárulna, kérjük Önt, hogy tanulmányozza át a magatartási kódexet.

## Közösség

### Hozzászólás a fórumon

A bekapcsolódás egyik legegyszerűbb módja az Arch Linux fórumon való részvétel, amely lehetővé teszi a közösség megismerését és segít az új felhasználóknak.

### Fejlessze ezt a Wikit

Az ArchWiki a felhasználók által közösen karbantartott Arch Linux dokumentáció. Minden felhasználót arra biztatunk, hogy szabadon ossza meg a tudását, járuljon hozzá ennek a dokumentációnak fejlesztéséhez és bővítéséhez.

### Csatlakozzon a csevegőszobához

Ön segíthet más felhasználóknak az IRC csatornákon is. Fontos azonban az, hogy a részvétel előtt elolvassa a csevegőszoba szabályzatát. Emellett rendelkezésre állnak a további IRC csatornák a meghatározott témák számára. Ezen csevegőszobákban a használt nyelv az angol.

### Csatlakozzon a levelezőlistákhoz

Csatlakozzon a vitához egy vagy több nyilvános levelezőlistán. Ügyeljen arra, hogy a témánál maradjon, ahogyan azt a levelezőlista leírása meghatározza.

### Műalkotások

Nyugodtan osszon meg háttérképeket, nyitóképernyőket, színpalettákat, widgeteket, témákat stb. a közösséggel az művészeti al-fórumon.

Részletekért tekintse meg az Arch Linux Art weboldalt és az Artwork című cikket.

## Szoftverek csomagolása

### Jelentse be a telepített szoftvercsomagokat

A pkgstats biztosít egy systemd időzítőt ami elküldi az Ön operációs rendszerére feltelepített szoftvercsomagok listáját, elküldi a használt architektúráról az információt, és elküldi a használt tükörszerverek listáját az Arch Linux fejlesztői számára annak érdekében, hogy ezekkel az adatokkal a fejlesztők még jobbá tehessék az Arch Linux operációs rendszert. Az információk névtelenül lesznek elküldve és semmilyen módon nem használhatóak fel azonosítására. Ön bármikor megtekintheti az összegyűjtött adatokat a statisztikai oldalon. További információkért tekintse meg ezt a fórumszálat.

### Jelentse és javítsa ki a hibákat

Az Arch szoftvercsomagjaival kapcsolatos hibák jelentése és kijavítása a GitLab weboldalon az egyik lehetséges módja annak, hogy segítsen a közösségnek.

Azonban a hibakövető rendszer nem megfelelő használata ellenkező hatást válthat ki. Kérjük, olvassa el a hibabejelentési irányelveket és a General guidelines#Szoftvercsomagok összevonási kérelmei című leírást.

### Információ a biztonsági kérdésekről

Új sérülékenységek folyamatosan kerülnek elő. Segítse az Arch Biztonsági Csapat munkáját az új sérülékenységek nyomon követésében.

### Segítsen tesztelni a szoftvercsomagokat

A tesztelésre szánt testing szoftvercsomag-tárolókban lévő szoftvercsomagokat ki kell próbálni és jóvá kell hagyni, mielőtt azok a fő szoftvercsomag-tárolókba bekerülnének. Segítse az Arch Tesztelő Csapat munkáját az új szoftvercsomagok tesztelésével.

### Kérjen új funkciókat

Kérjen új funkciókat az Arch szoftvercsomagjaihoz a GitLab weboldalon. Mielőtt ezt megtenné, olvassa el a Bug reporting guidelines#Szoftverhiba-e vagy szoftverfunkció? című leírást, hogy megbizonyosodjon róla, valóban érvényes funkciókérésről van szó, valamint olvassa el a General guidelines#Szoftvercsomagok összevonási kérelmei irányelveket it.

Az AUR szoftvercsomagokhoz új funkciókat a AUR szoftvercsomagokhoz tartozó weboldalakon kérhet.

### Hozzon létre AUR szoftvercsomagokat és tartsa azokat karban

Az Arch felhasználók által karbantartott szoftvercsomag-tároló (Arch User Repository) olyan szoftvercsomag-telepítő szkripteket tartalmaz, amelyek lehetővé teszik a felhasználók számára, hogy egyszerűen telepítsenek olyan szoftvereket, amelyek nem részei a hivatalos szoftvercsomag-tárolóknak (Official repositories). A népszerű szoftvercsomagok az extra szoftvercsomag-tárolónak (extra repository) a részeivé válhatnak.

### Megbízható felhasználóvá válás feltételei

Amennyiben Ön szeretné segíteni az AUR és az extra szoftvercsomag-tárolók szoftvercsomagjainak a karbantartását, akkor jelentkezhet szoftvercsomag karbantartónak. Részletekért tekintse meg a Package Maintainers#Hogyan válhatok szoftvercsomag-karbantartóvá?.

### Tükörszerver üzemeltetése

Amennyiben Ön szeretne hozzájárulni egy világszerte elterjedt tükörszerver hálózathoz, továbbá, szeretne segíteni a szoftvercsomag-frissítések felhasználókhoz való eljuttatásában, akkor beállíthat egy tükörszervert, és jelentkezhet a DeveloperWiki:NewMirrors irányelvek követésével.

## Segítség az Arch Linux más architektúrákra történő portolásában

Amíg az Arch Linux kizárólag az x86_64 processzorarchitektúrát támogatja, az RFC0032: Arch Linux Ports elfogadása megnyitotta a lehetőséget arra, hogy más architektúrák is végül támogatottá váljanak. Ha ez olyasmi, amiben Ön segíteni szeretne, akkor vessen egy pillantást a kapcsolódó projekteket GitLab weboldalára, az Arch Linux Ports weboldalára, és csatlakozzon az #archlinux-ports IRC csatornához, valamint az arch-ports levelezőlistához annak érdekében, hogy részt vegyen a megbeszélésekben.

## Események

Rendszeresen vannak olyan események, mint a hibajavítások, tisztítások és egyéb tevékenységek, amelyek nyitottak a közösség számára.

- AUR takarításnap (AUR Cleanup Day)
- Hibanap (Bug Day)

## Szoftverprojektek

Az Arch Linux operációs rendszer számos szoftverösszetevőből áll, és mindegyik projekthez külön-külön is hozzá lehet járulni.

A különböző projektekről (hacsak másként nincs jelezve) az arch-projects levelezőlistán, valamint az #archlinux-projects IRC csatornán, a Libera Chat hálózaton folyik a megbeszélés.

Projekt | Leírás | Nyelvek | Karbantartók | További linkek
--- | --- | --- | --- | ---
alpm | Projekt, amely a specifikációkon, Rust függvénykönyvtárakon és szoftvereken dolgozik az Arch Linux szoftvercsomag-kezeléshez. | Rust | dvzrv, orhun, nukesor | Hibák. Dokumentáció. IRC irc.oftc.net#alpm.
alpm.rs | Rust kötődések a libalpm függvénykönyvtárhoz. | Rust | Morganamilo | Hibák.
arch-boxes | Virtuális gép képfájlok. | Bash | klausenbusk | Hibák. IRC #archlinux-releng. arch-releng levelezőlista.
arch-install-scripts | Hasznos parancsfájlok az Arch Linux telepítéséhez. | Bash | Foxboron | Hibák.
arch-rebuild-order | Parancssorban futtatható szoftver a megadott szoftvercsomag(ok) újraépítési sorrendjének meghatározására. | Rust | jelle | Hibák.
arch-release-promotion | A meglévő kiadásoknak az Arch Linux GitLab példányában történő promóciója és szinkronizálása. | Python | dvzrv | Hibák.
arch-repro-status | Parancssorban futtatható szoftver az Arch Linux szoftvercsomagok reprodukálhatósági állapotának lekérdezésére. | Rust | orhun | Hibák.
arch-security-tracker | A security.archlinux.org CVE‑követő platform, amely segíti a figyelmeztetések közzétételét. | Python (Flask) | anthraxx | Hibák. IRC #archlinux-security. Figyelmeztető levelezőlista.
arch-signoff | Arch Linux tesztszoftvercsomagok jóváhagyása. | Python | Jelle | Hibák.
archinstall | Hivatalos Arch Linux telepítő. | Python | Torxed | Hibák. Discord. Dokumentáció.
archivetools | Egy kész megoldás az Arch Linux szoftvercsomag-tárolók, ISO-képfájlok és bootstrap tarballok pillanatfelvételére. | Bash |  | Hibák.
archiso | Szkriptek és beállítás live média összeállításához. | bash | dvzrv, nl6720 | Hibák. IRC #archlinux-releng. arch-releng levelezőlista.
archlinux-common-style | Arch Linux közös CSS stílusok. | SCSS, HTML, JavaScript | anthraxx, jelle | Hibák.
archlinux-docker | Docker képfájlok. | Bash | hashworks, sangy | Hibák. docker hub. IRC #archlinux-releng, arch-releng levelezőlista.
archlinux-keyring | Arch Linux PGP kulcstartó kezelése. | Python | anthraxx, dvzrv | Hibák.
archlinux-repro | Szoftverek az Arch Linux szoftvercsomagok újraépítéséhez. | Python | Foxboron, Jelle, Coderobe | Hibák.
archlinux-wsl | WSL képfájlok | Bash | Antiz, mark | Hibák. Arch Wiki. IRC #archlinux-releng. arch-releng levelezőlista.
archmanweb | Az man.archlinux.org weboldal. | Python (Django) | Lahwaacz | Hibák.
archweb | Az archlinux.org weboldal. | Python (Django) | jelle | Hibák.
aurweb | Az aur.archlinux.org weboldal és rendszer. | Python, HTML, MySQL . | artafinde, lfleischer | Hibák. IRC #archlinux-aurweb. aur-dev levelezőlista.
bugbuddy | Segédszolgáltatás, amely figyeli az Arch Linux operációs rendszerhez érkező hibajelentéseket, és gondoskodik arról, hogy a megfelelő emberekhez legyenek hozzárendelve. | Rust | anthraxx, gromit | Hibák.
bumpbuddy | Szolgáltatás, amely figyeli a szoftvercsomagjaink új upstream kiadásait. | Bash | Antiz, gromit, klausenbusk | Hibák.
buildbtw | Egy szolgáltatás, amely segíti az Arch Linux munkatársait az új szoftvercsomag-verziók összeállításában. | Rust | anthraxx, sven, raffomania | Hibák. IRC #archlinux-buildbtw.
dbscripts | Szkriptek a szoftvercsomagok kiadásához és kezeléséhez a szoftvercsomag-tárolókban. | Bash | Foxboron | Hibák.
devtools | Csomagolási szoftverek fejlesztők és szoftvercsomag-készítők számára. | Bash | Anthraxx, Foxboron, jelle, gromit | Hibák.
gitlab-exporter | GitLab metrikaexportáló. | Rust | Artafinde, orhun | Hibák.
gluebuddy | Biztonságos segédszolgáltatás, amely figyeli az Arch Linux infrastruktúra több aspektusát, és gondoskodik arról, hogy bizonyos feltételek teljesüljenek. | Rust | anthraxx, jelle | Hibák.
infrastructure | Arch Linux infrastruktúra. | Ansible, Bash, Python, Packer, Terraform, Zsh | anthraxx, foutrelis, freswa, heftig, jelle, klausenbusk, svenstaro, artafinde, gromit, Antiz | Hibák. IRC #archlinux-devops, arch-devops levelezőlista.
keycloak-archlinux-theme | Keycloak Arch Linux téma. | Java | Artafinde | Hibák.
mkinitcpio | Initramfs generátor. | Ash, Bash | Foxboron | Hibák.
mkinitcpio-archiso | Mkinitcpio integráció az archiso számára. | Ash, Bash | dvzrv, nl6720 | Hibák. IRC #archlinux-releng. arch-releng levelezőlista.
namcap | Szoftver a bináris szoftvercsomagok és a forráskód PKGBUILD fájlok ellenőrzésére, gyakori szoftvercsomagolási hibák felderítésére. | Python | alerque, dvzrv, FFY00, kgizdov | Hibák.
netctl | Profil alapú systemd hálózatkezelés. | Bash | jwitteveen | Hibák.
neoasknot | Hozzájárulási kezdőoldal az Arch Linux számára. | JavaScript, Svelte | polyzen | Hibák. whatcanidofor.archlinux.org .
pacman | Package Manager (Ez a pacman szoftvercsomag-kezelő). | Bash, C | Allan, agregory | Hibák. IRC #archlinux-pacman. pacman-dev levelezőlista.
pacman-contrib | Hozzájárulási szkriptek a pacman szoftvercsomag-kezelőhöz. | Bash, C, Perl | Demize, Polyzen | Hibák. IRC #pacman-contrib. pacman-contrib levelezőlista.
pkgstats-cli | A pkgstats kliens. | Go | pierres | Hibák. pkgstats.archlinux.de .
pkgstats.archlinux.de | Arch Linux szoftvercsomag-statisztikai weboldal. | JavaScript, PHP, Vue | pierres | Hibák. pkgstats.archlinux.de .
pyalpm | Az alpm Python kötések. | Python, C | Jelle | Hibák.
pytest-pacman | Pytest bővítmény a szoftvercsomag-tároló szinkronizációs adatbázisok előállításához. | Python | Jelle | Hibák.
rebuilderd-website | Weboldal a reproducible.archlinux.org számára. | JavaScript | Jelle | Hibák. reproducible-builds.org. Debian wiki. IRC #archlinux-reproducible.
releng | A kiadási artefaktumok (telepítő médium, PXE boot) automatizálása. | Bash, Python | dvzrv | Hibák. IRC #archlinux-releng. arch-releng levelezőlista.
repod | Eszközkészlet a bináris szoftvercsomag-tárolók karbantartásához Linux disztribúciók számára, a pacman szoftvercsomag-kezelő használatával. | Python | dvzrv | Hibák. Dokumentáció.
signstar | Biztonságos enclave alapú aláírási megoldás és az ehhez kapcsolódó eszközkészlet. | Rust | dvzrv | Hibák. Dokumentáció. IRC #archlinux-signstar
voa | Egy projekt, amely Rust függvénykönyvtárakat és parancssorban futtatható szoftvereket biztosít a File Hierarchy for the Verification of OS Artifacts (VOA) specifikációval való interakcióhoz. | Rust | dvzrv, heiko | Hibák. IRC irc.oftc.net#alpm .

## Adomány

A hivatalos Arch Linux adományozási weboldalon megtudhatja, hogy miként adományozhat, amelyet mi a szerverköltségekre fordítunk.

## Nem hivatalos projektek

Megjegyzés Az itt felsorolt bejegyzések "nem" részei az Arch Linux projektnek.

Az Arch Linux közössége számos projektet tart fenn.

### Csoportok

Arch-specifikus csoportok, amelyekben részt vehet.

Arch Linux Subreddit
  Hely a Reddit felhasználók számára, ahol az Arch operációs rendszerrel kapcsolatos kérdéseket vitathatják meg.
International communities
  Helyi közösségek és találkozóhelyek a felhasználók számára.
Telegram csoport
  Hely a Telegram felhasználók számára, ahol az Arch operációs rendszerrel kapcsolatos kérdéseket vitathatják meg.
Matrix szoba (az Arch Linux térben)
  Hely a Matrix felhasználók számára, ahol az Arch operációs rendszerrel kapcsolatos kérdéseket vitathatják meg.
Discord szerver
  Hely a Discord felhasználók számára, ahol az Arch operációs rendszerrel kapcsolatos kérdéseket vitathatják meg.
Archcord - Discord szerver
  Egy alternatív Discord szerver, amely választási lehetőséget, hatékony moderációt és meleg közösséget biztosít a felhasználóknak. Az Archcord számára Fluxer is elérhető a https://fluxer.gg/arch webcímen.

### Szoftver

Közösség által fejlesztett szoftver, amely az Arch Linuxra összpontosít.

Közösségi hozzájárulások
  Fórum az Archoz kapcsolódó projektekhez.

Arch Linux @GitHub téma
  GitHub szoftvercsomag-tárolók az Archoz kapcsolódó projektekhez.

## Arch fejlesztővé válás

Az Arch operációs rendszeren dolgozó személy munkájának a fő motivációja az, hogy segítenie kell az egész közösséget, és ez nem egyszerű feladat az Arch fejlesztő számára.

Általában az új fejlesztőket a már meglévő fejlesztők fogják felvenni, mivel a terhelés növekszik. Jelentkezni is lehet erre a pozícióra, de gyakrabban meghívnak valakit, akit tudnak, hogy jó lenne, és jól illeszkedne a csapat többi részéhez. Az Arch hozzájárulások portfóliója a legjobb módja annak, hogy a csapat tagja legyen.

A következőkben fel van sorolva néhány olyan dolog amivel Ön segíthet az Arch fejlesztőinek:

- Hozzon létre hírnevet azzal, hogy segítséget nyújt.
- Válaszoljon a felhasználóknak a fórumon, az IRC csatornákon és a levelezési listákon.
- Csatlakozzon a megbízható felhasználókhoz a szoftvercsomagolási tapasztalat megszerzése érdekében és a készségek megmutatása érdekében.
- Küldjön be szoftvercsomagokat az AUR szoftvercsomag-tárolóba.
- Csatlakozzon az egyik projekthez, amely az Arch mainstream-be építhető be, vagy indítsa el a saját projektjét.
- Dolgozzon a pacman, makepkg vagy más GitLab projekten és küldje el a javításokat a hibakövető rendszerünkbe.
- Böngéssze a hibakövetőt, és javítsa a meglévő hibákat.
- Kutasson új hibák után és nyújtsa be azokat.
- Javítsa a hibákat, adjon hozzá új oldalakat, tisztítsa meglévő oldalakat a hibáktól, és győződjön meg róla, hogy az eljárások naprakészek a leírásokban.
- Az angol nyelvű leírásokat fordítsa le az Ön nyelvére, nyújtsa be nekünk az Ön fordításait.

Category:

- About Arch (Magyar)

Getting involved (Magyar)
Add topic